
06.02.2009

Татарстан Республикасында 2008 елның IV кварталы өчен яшәү минимумы җан башына һәм халыкның төп социаль-демографик төркемнәре буенча 3846 сум күләмендә расланган.

2009 елның 5 нче февралендә бу турыдагы карарга Татарстан Республикасы Премьер-министры Рөстәм Миңнеханов кул куйды.

05.02.2009

Бүген Татарстан Республикасы Хөкүмәте башлыгы Рөстәм Миңнеханов Министрлар Кабинетында алданган өлешләп түләүчеләр белән чираттагы очрашу үткәрде.

Өлешләп түләүчеләрнең сорауларына Казан муниципаль берәмлегенең башкарма комитеты җитәкчесе Рафис Борһанов, Татарстан Республикасы Президенты каршындагы Дәүләт торак фондының башкарма директоры Тәлгать Абдуллин, Татарстан Республикасы прокуроры Кафил Әмиров һәм башкалар җавап бирде.

05.02.2009

Бүген Татарстан Хөкүмәте башлыгы Рөстәм Миңнеханов Татарстан Республикасы Министрлар Кабинетында Россия Федерациясе Президентының Контроль идарәсе башлыгы урынбасары Андрей Кульба белән очрашу үткәрде.

Очрашуда шулай ук Татарстан Республикасы Премьер-министры урынбасары – Татарстан Республикасының мәдәният министры Зилә Вәлиева, Татарстан Республикасының хәрби комиссары Сергей Погодин, Татарстан Республикасы Министрлар Кабинеты аппаратының сәнәгать бүлеге башлыгы Александр Володкевич катнашты.

05.02.2009

Татарстан Премьер-министры Рөстәм Миңнеханов керемнәр базасын тулыландыруны һәм халыкка пенсияләрнең вакытында түләнүен тәэмин итүне хәзерге икътисади шартларда Татарстан Республикасы буенча Россия Федерациясе Пенсия фонды бүлегенең төп бурычы дип атады. Ул бу турыда бүген Татарстан Республикасы буенча Россия Федерациясе Пенсия фонды бүлегенең 2008 елдагы эш һәм киләсе елга бурычлар турында фикер алышуга багышланган йомгаклау коллегиясендә әйтте.

05.02.2009

Соңгы атнада Татарстан Республикасында эшсезләр саны якынча 4 меңгә арткан. Бүген яшәү дәрәҗәсен күтәрү һәм керемнәрне легальләштерү буенча республика ведомствоара комиссиясенең чираттагы утырышында шундый мәгълүматлар китерелде. Утырышны Татарстан Республикасы Премьер-министрының беренче урынбасары – комиссия рәисе Равил Моратов үткәрде.

04.02.2009

2008 елда Россия Федераль салым хезмәтенең Татарстан Республикасындагы идарәсе алдына салымнар җыю буенча куелган планнар үтәлгән. Бүген Татарстан Республикасы Финанслар министрлыгы, Татарстан Республикасы Федераль салым хезмәте идарәсе һәм Татарстан Республикасы Федераль казначылык идарәсенең уртак йомгаклау коллегиясендә бу турыда Татарстан Республикасы Федераль салым хезмәте идарәсе җитәкчесе вазыйфаларын башкаручы Марат Сафиуллин әйтте.

Коллегия эшендә Татарстан Премьер-министры Рөстәм Миңнеханов, Федераль казначылык җитәкчесе Роман Артюхин һәм башкалар катнашты.

04.02.2009

Дүртенче квартал нәтиҗәләренә караганда, 2008 ел, гомумән алганда, Татарстан Республикасы икътисады өчен позитив булган. Бүген Татарстан Республикасы Финанслар министрлыгы, Татарстан Республикасы Федераль салым хезмәте идарәсе һәм Татарстан Республикасы Федераль казначылык идарәсенең уртак коллегиясендә бу турыда Татарстан Премьер-министры Рөстәм Миңнеханов әйтте.

Коллегия эшендә шулай ук Федераль казначылык җитәкчесе Роман Артюхин катнашты.

04.02.2009

2008 ел нәтиҗәләре буенча Татарстан Республикасының консолидацияләнгән бюджетына 139,2 млрд. сум кергән, шул исәптән салым керемнәре һәм салымнан тыш керемнәр – 114,9 млрд. сум, федераль акча – 24,3 млрд. сум.

Бүген Татарстан Республикасы Финанслар министрлыгы, Татарстан Республикасы Федераль салым хезмәте идарәсе, Татарстан Республикасы Федераль казначылык идарәсенең уртак йомгаклау коллегиясендә бу турыда Татарстанның фмнанслар министры Радик Гайзатуллин хәбәр итте.

Коллегия “Ак Барс” яшьләр мәдәни үзәгендә узды, чарада Татарстан Премьер-министры Рөстәм Миңнеханов, Федераль казначылык җитәкчесе Роман Артюхин һ.б. катнашты.

03.02.2009

Сыйфатсыз мотор ягулыгын һәм майларын куллану атмосферага зарарлы матдәләр чыгарылуга бәйле хәлне катлауландыра.

Бүген Татарстан Республикасы Министрлар Кабинетында узган брифингта бу турыда Казан табигатьне саклау районара прокуратурасы башлыгы Олег Дәминов әйтте.

Брифинг Татарстан Республикасында сатыла торган нефть продуктларының сыйфатына багышланган иде.

03.02.2009

Бүген Татарстан Республикасы Министрлар Кабинетында уза торган брифингта катнашучылар журналистларга Татарстан Республикасы территориясендә сатыла торган нефть продуктларының сыйфаты турында сөйләделәр.

Татарстан Республикасында ягулык-энергетика ресурсларының рациональ файдаланылуын һәм сыйфатын тәэмин итү идарәсе башлыгы Роберт Гыйлаҗиев республика территориясендә 809 АЗС һәм 110 нефть базасы эшләвен әйтте, шул исәптән 153 АЗС һәм 26 нефть базасы – “Татнефть” ААҖ неке, 144 АЗС һәм 23 нефть базасы – “Татнефтепродукт” ААҖ неке, 156 АЗС - ведомство оешмасыныкы, 356 АЗС (ягъни республикадагы АЗС ларның 44 % ы) - шәхси эшмәкәрләрнеке.
Рәсми Татарстан